cyanic-selkie/wikianc huggingface dataset:
Безжична ад хок-мрежа
Мобилни ад хок-мрежи
Мрежата би требало да биде во можност да се приспособува на промените на насочувачките патеки, за да се ублажат некои од овие ефекти. Воените мрежи се дизајнирани да поддржуваат можност за детекција и прислушкување. Оттука темињата претпочитаат да зрачат колку што е можно помала моќност и да пренесуваат колку е можно поретко, така што се намалува можноста од пронаоѓање или прислушкување. Пропуст во било која од овие препораки може да ги деградира перформансите и работата на мрежата. Концептот за препораките и асоцијациите со MANET се дискусирани во соодветни литератури развиени од MANET Работната Група од насочувачки простор на Internet Engineering Task Force(IETF).
Безжични ад хок сензор мрежи
Овие мрежи се состојат од сензори распространети низ некој географски простор. Секој сензор има способност за безжична комуникација и некое ниво на интелигенција за обработка на сигнали и умрежување на податоци. ‎
Некои примери од безжични ад хок сензор мрежи се следниве:
Погоре излистаното сугерира дека безжичните ад хок сензор мрежи нудат сигурна способност и зголемување на операциските ефикасности во граѓанските апликации исто како и помош во националниот напор за зголемување на свесноста за потенцијалните терористички закани. Постојат два начини на класификација на безжичните ад хок сензор мрежи. Според тоа дали темињата се поединечно адресирачки и според тоа дали податоците се во целина. Сензор темињата во паркинг мрежа би требало да бидат поединечно адресирачки, при што секое едно теме ќе може да ја детерминира локацијата на сите слободни места. Оваа апликација покажува дека може да има потреба од испраќање на порака до сите темиња во мрежата.
Ако има потреба да се забележи температурата во некој агол од собата, тогаш адресата не е толку важна. Способноста на сензор мрежата да ги собира во целина колектираните податоци, може многу да го редуцира бројот на пораки коишто треба да бидат испраќани низ неа.
Главните цели на безжичните ад хок сензор мрежи генерално зависат од дадената апликација, но следниве задачи се вообичаени за повеќето:
Важен услов во сензор мрежите е бараните податоци да бидат раширени до вистинските крајни корисници. Во некои случаи постојат прилично строги временски ограничувања во комуникацијата. На пример детекцијата на натрапник во набљудувачка мрежа треба веднаш да биде пренесена.
Безжичните ад хок сензор мрежи ги имаат следниве условувања:
Наместо од различни локални темиња, може да се соберат податоците од дадена област и да се формира преглед на пораките. Прашањето може да биде упатено до темето кое е најблиску до саканата локација.
Во овие мрежи секое теме може да биде опремено со различни сензори, како акустични сеизмички, инфрацрвени итн. Овие темиња може да бидат организирани во кластери, така што може да се детектираат локалните случувања, ако не сите барем оние кои се во кластерот. Секое теме може да има доволна моќност за обработка и донесување одлуки, а потоа и да ги праќа овие одлуки до другите темиња во кластерот.
Безбедност кај безжичните ad-hoc мрежи
Кај безжичните мрежи се појавуваат безбедносни издавања кои не постојат кај жичените мрежи. Безжично испратените рамки се испраќаат како радио трансмисија која се шири преку физичкиот предел (ѕидови)од канцеларијата или куќата. Секој компјутер надвор од опсегот на безжичната мрежа може да прима или испраќа рамки. Без заштита на вашата безжична мрежа пакосни корисници може да ја користат мрежата за да пристапат до вашите приватни информации или да направат оштетувања на вашиот и на други компјутери преку Интернет.
Најчесто користени методи за заштита на ад хок-мрежите се отворен систем на автентикација и WEP криптирање.
Видови на криптирање кои се користат со 802.11 мрежите: WEP, WPA и WPA2.
(Wired Equivalent Privacy)WEP криптирање
За криптирање на безжични податоци оригиналниот 802.11 стандард дефинираше Wired Equivalent Privacy. По природата на безжичните LAN мрежи тешко е да се оствари безбеден физички пристап до мрежата. За разлика од жичената мрежа каде има директна физичка врска, кај безжичните мрежи било кој, кој е во опсег на безжичниот AP или безжичниот клиент може да испраќа и прима рамки и да наслушува за други рамки што треба да се испраќаат.
WEP користи поделен(заеднички) таен клуч за да се криптираат податоците што ќе се испратат. Темето што прима го користи истиот клуч за да ги декриптира податоците. Кај инфраструктурниот мод WEP клучот мора да биде конфигуриран на безжичната AP и сите безжични клиенти. Кај ад хок модот WEP клучот мора да биде конфигуриран на сите безжични клиенти. Како спецификација во IEEE 802.11 стандардот WEP користи 40 битен таен клуч. Повеќето безжични хардвери поддржуваат и употреба на 104 битни WEP клучеви. Ако ги поддржува двата подобро е да се користи 104 битниот.
Одбирање на WEP клуч- овој клуч би требало да биде од произволни големи и мали букви, броеви, пунктуални знаци или да биде составен од хексадецимални броеви(0-9 и буквите A-F). Клучот кој е само еден збор или лесна за помнење фраза може лесно да биде откриен и мрежата да биде нападната. Иако клучот е случаен и тежок за откривање, може да биде откриен ако многу податоци криптирани со истиот клуч се собрани и анализирани. Затоа е препорачано да се менува WEP клучот барем на три месеци.
(Wi-Fi Protected Access)WPA криптирање
IEEE 802.1X слабата автентикација на овој стандард не му овозможува решение за слабостите на WEP(Wired Equivalent Privacy). Додека 802.11i безжичниот LAN безбедносен стандард беше привршуван, Wi-Fi Алијансата-(организација за безжична опрема), во меѓувреме создаваше стандард познат како Wi-Fi Protected Access(WPA). WPA го замени WEP со посилен метод за криптирање познат како Temporal Key Integrity Protocol(TKIP). WPA овозможува опционална употреба на Advanced Encription Standard (AES) за криптирање.
WPA се користи во два модови:
IEEE 802.11 отворен систем за автентикација
Овој начин на автентикација го идентификува безжичното теме користејки ја хардверската адреса на неговиот безжичен адаптер. Хардверска адреса е адреса која се става на безжичниот адаптер во текот на неговата изработка и се користи за да се пронајде адресата на испраќачот и на примачот на рамките.
Кај инфраструктурен мод некои безжични AP овозможуваат да се конфигурира список на дозволени хардверски адреси за отворен систем на аветнтикација. Тоа е едноставен начин за злонамерните корисници да не ги примат рамките испратени на вашата безжична мрежа. Овие корисници можат да ја забележат хардверската адреса на безжично теме кое е во близина и да ја користат таа адреса за да се приклучат на мрежата.
За ад хок модот нема конфигурирање на листа од дозволени хардверски адреси, така што секоја адреса може да биде искористена за корисникот да се приклучи на мрежата.
Овој стандард дефинира отворен систем и заеднички клуч за автентикација и Wired Equivalent Privacy(WEP) за енкрипција. WEP може да користи 40 или 104 битни клучеви за енкрипција. Како и да е овој стандард е релативно слаб и тром, тежок за поширока распространетост и приватен развој. Поради неговата несигурност од напади тој е заменет со некои понови стандарди за заштита.
Заеднички (поделен) клуч
Со овој вид на автентикација се потврдува дека безжичните клиенти кои се приклучуваат на мрежата го знаат тајниот клуч. Во текот на автентикацискиот процес клиентот покажува дека го знае клучот без да врши испраќање на истиот. Сите клиенти во безжичната мрежа го користат истиот заеднички клуч.
IEEE 802.1X
Ова е стандард кој е направен за Ethernet свичови и е прилагоден на 802.11 безжични LAN за да овозможи посилна автентикација од 802.11 стандардот. IEEE 802.1X автентикацијата е дизајнирана за средни и големи безжични LAN кои соджат автентикациска структура која се состои од Remote Authentication Dial-In User Service (RADIUS) опслужувачи и известувачка база на податоци како што е Active Directory адресен сервис. IEEE 802.1X спречува некое теме да се приклучи на безжична мрежа сè додека не се изврши безбедна автентикација.IEEE 802.1X го користи Extensible Authentication Protocol (EAP). Безжичната мрежна автентикација може да биде заснована на различни EAP автентикациски методи коишто користат корисничко име и лозинка или дигитален сертификат. Некои безжични мрежни адаптери имаат светлечка врска(link light) кој означува кога е примена или испратена податочна рамка. Бидејќи IEEE 802.1X се појави пред безжичниот мрежен адаптер да испраќа или прима рамки, светлечката врска не ја одразува 802.1X автентикациската активност. Ако светлечката врска не забележува никаков мрежен сообракај причина за тоа може да биде паѓање на 802.1X автентикацијата.
WPA или WPA2 со преподелен клуч
Во околини каде што не може да се изврши IEEE 802.1X автентикација се користи WPA и WPA2 кои овозможуваат метод на автентикација со преподелен клуч за инфраструктурни мрежи. Преподелениот клуч е конфигуриран во безжичните AP и безжичните клиенти. Овој клуч треба да е случајно избрана секвенца од најмалку 20 карактери кои се големи и мали букви, броеви и знаци, или може да биде од најмалку 24 хексадецимални броеви(од 0-9 и букви од A-F). За разлика од WEP клучот WPA или WPA2 преподелениот клуч не може да биде откриен со собирање на повеќе испратени криптирани рамки, така што нема потреба од негово менување.
Конфигурирање на ад хок-мрежа
Конфигурирањето на ад хок 802.11b безжична мрежа без употреба на насочувач или безжичен Access point(AP) користејки Windows XP опкружување одзема само неколку минути. Треба да се напрви Internet Connection Sharing на хост компјутерот и сите поврзани компјутери ќе можат да сурфаат на мрежа безжично поврзани. Најпрво ќе започнеме со еден компјутер кој веќе има жичена Ethernet и врска кон Интернет.
Потоа се гради ад хок-мрежата во следниве чекори:
Ако во опсегот каде што се наоѓа компјутерот има други безжични мрежи ќе се прикаже листа од расположливи мрежи. Не треба да се одбира од тие мрежи. Треба да се чекира опцијата за ад хок-мрежи која ја има во визардот. Потоа треба да се даде име-SSID за новата мрежа и да се внесат опции за WEP криптирање и откако ова ќе се заврши, на работната површина на компјутерот ќе има икона која ја означува ад хок-мрежата. Откако се инсталира безжична мрежна картичка се прикажуваат безжичните точки за пристап или ад хок-мрежи кои се во опсег на вториот компјутер. Треба да се одбере мрежата кон која ќе се поврзе клиентот и да се конфигурира. Треба во опциите на хостот да се овозможи да има поделена Интернет врска, потоа да се овозможи на другите корисници во мрежата да можат да пристапат кон Интернет преку овој компјутер. Треба да се чекира опција за Internet Connection Firewall(ICF). И опционално може да се овозможи за другите корисници да ја контролираат или овозможуваат оваа врска. Конекцискиот прозорец кај клиентот ќе ја прикажува врската кон хостот како Интернет порта. Клиент компјутерите би требало сега да примат приватна класа, ненасочувачки IP-адреси во опсегот 192.168.0.* преку DHCP од хост компјутерот и ќе имаат потполна Интернет конективност. Кај хостот треба да се одбере клуч за подесување на криптирањето и истиот треба да се употреби и кај клиентите. Треба да се одбере клуч кој тешко може да го откријат злонамерни корисници. (Orinoco или Cisco мрежна картичка)треба да поддржува безжична LAN и безжичен стандард за безбедност. На пример Windows XP(SP2) ги поддржува конфигурациските опции за Wi-Fi Protected Access(WPA) безбедносен стандард. Ако нема ваква поддршка нема да може да се конфигурираат WPA безбедносни опции. Треба да има инсталирано TCP/IP протокол на сите компјутери во мрежата. Потоа треба да се конфигурира овој протокол со алоцирање на IP-адреса која е 192.168.0.* и подмрежна маска 255.255.255.0 за секој мрежен адаптер.
Именување на безжичните мрежи
Безжичните мрежи без разлика дали се во инфраструктурен или ад хок мод користат име познато како Service Set Identifier(SSID) за да се идентификуваат. Кога безжичните клиенти први започнуваат тие го скенираат-проверуваат безжичниот честотен опсег за посебни рамки испратени од безжичните APs или безжичните клиенти во ад хок мод. Рамките го содржат SSID познат како име на мрежата. Од акумулираната список на имиња на безжични мрежи собрани во текот на скенирање, безжичниот клиент може да ја детерминира безжичната мрежа кон која е пробано да се поврзе.
За да се конфигурира безжична мрежа треба да се одбира име на мрежа кон која ќе се поврзува. Ако се создава нова мрежа, името кое ќе се избере треба да биде различно од сите други мрежи кои се во опсегот. На пример ако создавате безжична мрежа во вашиот дом а вашиот сосед веќе има создадено и ја именувал мрежата со HOME, а таа мрежа е во опсег на вашиот дом, вие мора да изберете име различно од HOME.
Откако селектиравте име за безжична мрежа треба да ја конфигурирате за вашиот безжичен клиент при што името ќе биде видливо од секое IEEE безжично теме. Некој движејки се во близина на вашата безжична мрежа може да го види името на мрежата, да се поврзе на неа и да ја злоупотреби. Меѓутоа со конфигурирана безбедност, корисникот ќе може да го види името и да се приклучи на мрежата но не може да испрака податоци, да ги користи вашите ресурси или да користи Интернет врска.
Заветен ковчег
Заветен ковчег или уште заветен кивот (иврит ארון הברית : aron habrit) е опишан во Библијата како свет сандак, кој го содржи каменот на кои биле напишани Десетте Божји заповеди, како и други предмети. Според Библијата за самата изработка на кивотот наредил Бог на Мојсеј во Синајската Гора. Според Библијата кивотот служел како моќно оружје. Така на пример Израелците го носат кивотот со себеси во Битката за Ерихон, по кои победуваат.
При разрушувањето на Соломоновиот храм во Ерусалим (587 пр.н.е.), кивотот исчезнал и од тогаш постојат многу хипотези и шпекулации за тоа каде се наоѓа. Најубедлива и теорија за тоа каде се наоѓа е онаа која и има најголем број следбеници, се претпоставува дека кивотот го завршил со своето патување во Етиопија, моментално се наоѓа во православна црква која во својата внатрешност го содржи мистериозниот ковчег на заветот. Голем број на верници убедени дека кивотот се наоѓа таму изведуваат церемонии во негова чест,пристап до кивотот имаат само виоко рангирани свештеници кои се „одбрани“ да ја имаат таа чест
Самрак (роман)
Самрак (Twilight) е младинско - возрасен роман со романтични и фантастични елементи, напишан е од писателката Стефани Мајер. Романот за првпат е издаден во 2005 година. Самрак е првиот дел од Самрак серијалот и не запознава со Бела Свон која се сели од Финикс, Аризона во Форкс, Вашингтон, и го доведува во опасност својот живот кога дознава дека е вљубена во вампирот Едвард Кален. Оваа книга е проследена со книгите Млада месечина, Замрачување и Зазорување.
Заплет на романот
Бела Свон се сели од сончевиот Финикс во Аризона, во дождливиот Форкс во Вашингтон за да живее со својот татко Чарли. Таа избира да го направи тоа за да може нејзината мајка Рене слободно да патува со својот нов сопруг Фил кој е играч на бејзбол во некоја пониска лига. Бела предизвикува големо внимание во нејзиното ново училиште и многу бргу се спријателува со некои ученици. И на нејзино големо изненадување, неколку момчиња се заинтерсирани за вниманието на срамежливата Бела.
Кога Бела седнува до Едвард Кален на часот по биологија, на нејзиниот прв ден во училиштето, Едвард изгледа како да му се лоши од неа, но во следните неколку денови тој почнува да и обрнува внимание на Бела. Нивната тогашна врска го достигнува врвот кога Бела за малку не е удрена од комбето на еден соученик на училишниот паркинг. Надминувајќи ја логиката на здравиот разум, Едвард успева на необичен начин да ја спаси Бела запирајќи го комбето со голи раце.
Оттогаш Бела станува опседната со тоа како Едвард и го спасил животот и почнува да го потиснува со милион прашања. Откако ќе измами еден стар другар, Џејкоб Блек, флертувајќи со него, тој и ја раскажува локалната фолклорна легенда, со што Бела почнува да се сомнева дека Едвард и неговото семејство се вампири. Бела го тера Едвард да и ја признае вистината за него и тој решава да ѝ каже се. Тој и кажува дека тој и неговото семејство се посебна група на вампири кои се хранат само со крвта на животните, а не со крвта на луѓето како некои други вампири. Едвард и открива исто така дека цело време ја одбегнувал бидејќи нејзината крв го привлекувала како никоја досега. Тој и открива и за неговата моќ да чита мисли, која за чудо не функционира само на Бела.
Сепак, врската е доведена во опасност кога друг вампирски ковен се прикрадува во Форкс и Џејмс крвожеден вампир, решава да ја прогонува Бела за рекреација. Каленови планираат да го привлечат вниманието на натрапникот со тоа што ги разделуваат Бела и Едвард, и ја испраќаат Бела да се крие во хотел во Финикс. Тогаш Бела добива телефонски повик од Џејмс при што тој и кажува дека ја има нејзината мајка и дека Бела мора да се предаде за да ја спаси мајка си. Бела решава скришум да отиде кај Џејмс, но кога доаѓа на местото гледа дека Џејмс ја прелажал и дека мајка и воопшто не е заробена од Џејмс и тој ја напаѓа. Џејмс решава да и ја исцица крвта но, во тој момент Едвард и останатите Каленови доаѓаат таму на време и ја спасуваат Бела пред Џејмс да може да ја убие. Кога Едвард станува свесен дека Бела е гризната, решава да и ја исцица крвта и ѝ го вади отровот од нејзиниот организам, пред тој да почне да делува и да ја претвори во вампир. На крајот Едвард и Бела решаваат да одат на нивната матура каде Бела изјавува желба да стане вампир, но Едвард одбива.
Корица
Стефани Мајер изјави дека јаболкото на корицата го претставува забранетото овошје од првата Мојсеева книга, битие. Тоа ја симболизира љубовта на Бела и Едвард, која е забранета, слично на овошјето од Дрвото на Знаењето за Доброто и Злото. Јаболкото исто така го претставува и знаењето на Бела за тоа што е добро, а што лошо, и изборот што таа го има: да го гризне забранетото овошје, Едвард, или да избере да не се гледа со него..
Награди и номинации
Самрак доби многу награди и бројни почести, вклучувајќи: * New York Times избор на уредувачот * Publishers Weekly најдобра книга на годината * An American Library Association „Топ Десет најдобри книги за млади и возрасни“ и „Топ Десет книги за рекултантски читатели“ * Превод над 20 различни јазици * Бестселер на New York Times * Најпродавана книга за 2008 според USA Today
Критика
Критиките кон Самрак беа различни. Booklist напиша: „Има некои пукнатини овде - заплетот што можеше застрашувачки, претерана употреба на придавки и предлози во еден дијалог - но оваа темна романса спие во душата.“ Kirkus напиша: „Самрак е далеку од совршен: портретот на Едвард како монструозен, трагичен херој е претерано ироничен, а појавата на Бела е заснована повеќе на магија отколку на карактер. И покрај се, портретот на обасно вљубени љубовници ја погодува сржта; обожавателите на готиката ќе им биде тешко да и одолеат.“ Publishers Weekly објави преглед опшувајќи ја Беловата „опседнатост со надворешноста на Едвард“, нивната ризична врска, и „Едвардовта внатрешна борба“ како метафора за сексуална фурстрација помеѓу денешните адолесценти. Хилијас Џ. Мартин од School Library Journal го пофали романот, велејќи: „Реалистичен, суптилен, богат и лесен за следење, Самрак ќе има читатели кои ќе умираат за да ги заријат своите заби во него!“
Соломонов храм
Соломоновиот храм (хебр. בית המקדש), исто така познат и како Првиот храм, е според Танах, првиот еврејски храм во Ерусалим. Самиот храм ја изразува најголемата фокусна точка на јудаизмот. Храмот бил завршен во текот на 10 век п.н.е. и подоцна бил разрушен од страна на вавилонците во 586 п.н.е. Потоа, храмот повторно бил изграден кој денес е познат како Вториот храм.
Подготовка
Пред својата смрт, цар Давид, татко на Соломон, собрал големо количество на материјал за градбата на храмот и исто така ја закупил и земјата на која требало да се гради. Во Библијата се разкажува за Соломон, цар на тогашното единствено Израелско царство, како во почетокот на своето царување подготвувал материјали за градбата на храмот кој го нарачал неговиот татко. Според легендата, Соломон склучил дури и договор со тирскиот цар Хирам I за добавување на потребните материјали и тоа по пат на море од Јафа до Ерусалим. Исто така Соломон во тоа време ја изградил и водоводната мрежа во градот. Сето тоа според митот е поврзано со постоењето на масонството уште од најрано време.
Градба
Според митот, подготовката и започнувањето на изградбата на храмот траела дури три години. Веќе на почетокот на четвртата година од царувањето на Соломон, се започнало со изградбата на храмот и тоа под раководство на феникијците. Од тука е сосема јасно дека самиот храм бил изграден и во феникиски дух. Давид на својот син му оставил доволно злато и сребро со кои да се изгради храмот. Според Библијата станува збор за 100 000 таланти (3000 тона) злато и 1 000 000 таланти (30 000 тона) сребро. Библијатаразкажува за тоа колку голем број работници и занаетчии е било потребно за да се изгради храмот. Некои од нив не се биле Евреи, туку робови. Огромни камења, доставени од кариерите под градот биле постепено поставени врз масивните ѕидови, едни врз сè додека целиот објект не биде завршен. Се кажува дека зградате била со димензии: должина 27 метри, ширина 9 метри, висина14 метри.
Пљачки и разрушувања на храмот
Според Библијата, Храмот на Соломон бил пљачкан неколкупати во текот на времето:
NGC 6324
Објектот бил предмет и на други истражувања, па освен како NGC 6324 се споменува и како UGC 10725, MCG 13-12-16, CGCG 355-25, IRAS 17070+7528, ARAK 517, KAZ 120.
Откривање
Објектот е откриен на 12 декември 1797 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6324 е од видот Sbc. Видливиот сјај со голо око изнесува 12,9 m, а оној во рамките на интервалот од минималната до максималната честота 13,7 m, додека површинскиот сјај изнесува 12,2 m/лм2. NGC 6324 има привидни димензии од 1' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 5 м 25,3 с, а неговата деклинација, односно висината на лакот на тој агол, +75° 24' 28"". Положбениот агол на објектот е во износ од 72°.
Други поделби
Проучување на NGC 6324 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 59583. Во рамките на атласот на длабокото небо, Уранометрија 2000.00, објектот припаѓа на групата означена со бројот 11; додека во Каталогот на основни ѕвезди (GSC) е групиран под бројот 4568. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1433.
Јас ја имам силата
Јас ја имам силата (англиски: I have the strength) — македонска поп-рок песна, компонирана од Кристијан Габровски и изведена од страна на Ѓоко Танески, заедно со Били Ѕвер & Пејчин како македонски претставник за песна на Евровизија 2010 во Осло, Норвешка.
Опис
Песната ја компонирал и ја напишал Кристијан Габровски (познат и како Ристо Бомбата), а аранжманот е направен од Дарко Тасев.
По победата на македонскиот национален избор за песна на Евровизија, било одлучено аранжманот и текстот да останат исти, а песната да биде изведена на македонски јазик. Во почетокот на мај 2010 година, била снимена верзија на англиски јазик со наслов I'll Forget You ("Ќе те заборавам"). Текстот за англиската верзија го напишала Весна Малинова.
Домашен избор
Песната за првпат била исполнета како 10-та по ред на полуфиналната вечер на Скопскиот фестивал 2010 година. На крајот на полуфиналната вечер се нашла на 4-та позиција, со освоени 15 бода (заедно од жирито и "телевоутингот").
Во финалето, што се одржало на 20 февруари, песната била 11-та по ред и победила со вкупно 22 бода (12 од жирито и 10 од "телевоутингот").
Видео спот
Под мотото “Моето име е Македонија“, во март 2010 година бил снимен официјалниот музички спот за песната. Спотот бил снимен во студиото на Томато продукција, во режија на Бранислав Поповиќ - Бане. Во видеото биле прикажани убавините на Македонија преку некои од најдобрите македонски женски модели како што се Наталија Грубовиќ, Марјана Станојковска и Радица Лелова.
Ѓоко Танески и Били Ѕвер биле облечени во елегантни костуми, а девојките во провокативни и привлечни творби, изработени од страна на Елена Лука. На крајот од видеото има текст што вели: "Моето име е Љубов". Спотот премиерно бил прикажан на 30 март 2010 година на МРТ.
Настап на Евровизија 2010
Песната била изведена 15-та по ред на првата полуфиналната вечер на Евровизија 2010 во Осло, на 25 мај 2010 година. На сцената, заедно со Танески, Били Ѕвер и Пејчин се појавила и младата македонска пејачка Деана Николовска со уште две девојки. Деана го отпеала придружниот вокал и на сцената танцувала со девојките.
Зграда на Општина Гевгелија
Зграда на Општина Гевгелија — стара административна зграда во градот Гевгелија, прогласена за културно наследство на Македонија.
Местоположба
Зградата се наоѓа во средишниот дел на градот Гевгелија, на улицата „Димитар Влахов“ бр. 4.
Историја
Објектот е подигнат во 1936 година како општинска зграда што подоцна станала судница.
Денес е седиште на Општина Гевгелија во кои се наоѓаат службените простории на општината.
Архитектура
Нема изворни податоци за тоа кој е архитект на овој објект, иако претпоставка е дека се работело за некој белградски архитект.
Објектот бил замислен како издигнато приземје со кат и подрумски простории.
Курака
Курака — службено лице во Тавантинсују и ја вршел должноста на магистрат во Империјата. Таа е четврта функција по важност во Империјата почнувајќи од Сапа Инка како главен на истата. Кураките биле водачи на ајлу, општествени групи поврзани на крвно сродство.
Кураката исто така собирал даноци, учествувал во религиски обреди, биле одговорни за просперитетот на луѓето како дар од задгробниот живот. Тие имале високи привилегии во општеството на Инките, како на пример иземање од давање данок или право на полигамија.
Ватерполо на Летните олимписки игри 1920
Ватерполото на Летните олимписки игри 1920 — петтиот официјален ватерполски турнир на Олимписките игри. Турнирот се одржал во Антверпен, Белгија. На турнирот учествувале вкупно 10 репрезентации.
Првото место го освоил Обединетото Кралство, второто Белгија и третото Шведска.
Нада Митева
Нада Митева ( во ) — македонски биолог и универзитетска професорка.
Животопис
Основно образование завршила во родното место, а гимназија во Скопје. Во учебната 1966/67 година се запишала на ПМФ, група биологија. Дипломирала во 1970 година. Во 1972 година се вработила како договорен асистент на Биолошкиот факултет во Скопје. Во 1975 година е избрана за асистент по предметот општа биологија за студентите од Медицинскиот и Стоматолошкиот факултет во Скопје. Магистерската работа ја одбранила во 1978 година, а докторската дисертација во 1987 година. За доцент е избрана во 1988 година, а за вонреден професор во 1993 година. Во звањето редовен професор е избрана во 1988 година. Се занимава со хистоморфолошки истражувања на стаорците и рибите. Објавила околу 40 научни трудови.
Хавиер Маскерано
Со репрезентацијата освоил две златни олимписки медали, во Атина 2004 и Пекинг 2008. Ја предводел Аргентина како капитен на Светско првенство 2010 во Јужноафриканска Република.
Ривер Плејт (2003—2005)
Хавиер Маскерано кариерата ја започнал во аргентински клуб во Ривер Плејт 3 август 2003 против екипата на Нуева Чикаго. Ривер таа утакмица ја победил 2:1. Тогаш Маскерано веќе играл за јуниорската репрезентација на Аргентина и се вратил со ФИФА СП-во за млади 2003. Исто така учествовал во победедата на Ривер 4:3 против перунски клуб Циенцијана во финалето на Копа Судамерикана (јужноамериканска верзија Лига Европа).
Коринтијанс (2005—2006)
Маскерано во Коринтијанс дојде во полусезоната на бразилската лига во зимскиот преоден рок. После само девет одиграни натпревари за бразилскиот клуб, тој добил фрактура на левата нога и бил изгубен за остатокот од сезоната. Се вратил во Аргентина, каде го оперирале. Тој бил повреден шест месеци и го пропуштил почетокот на новата бразилска сезона и почетокот на Копа Либертадорес. Тој се вратил на натпреварот со поранешниот клуб Ривер Плејт, против кого Бразилците загубиле.
Иако биле заинтересирани европските клубови за него, Хавиер останал со Коринтијанс до крајот и се борел за опстанок во лигата. Во летниот предоден рок преминал Во Англија во англискиот клуб Вест Хем јунајтед со својот соиграч од клубот и репрезентацијата Карлос Тевез.
Вест Хем јунајтед (2006-јануари 2007)
Пред Маскерановото доаѓање во Вест Хем во летото 2006, клуб во Премиер лига имал само една победа, еден нерешен резултат и едан пораз, така што клубот паднал во голема криза после тоа, што играчка, што финансијска. Вест Хем одлучил да продаде некој од играчите, а на листата дошол и Маскерано. Во јануари 2007, Ливерпул пуштил понуда за позајмица на Маскерано што Вест Хем ја прифатил.
Ливерпул (2007—2010)
10 февруари 2007 Маскерано дошол на позајмица во Ливерпул. Веднаш добил број 20 во Лига на шампионите. Првиот натпревар го одиграл против Шефилд Јунајтед и тренер Рафаел Бенитез веднаш после утакмицата го пофалил, баш како и соиграчот Стивен Џерард.
После утакмицата против Арсенал, Бенитез го нарекол „звер од играч“. Првата утакмица во Лигата на шампионите Маскерано одиграл во осмина финалето против ПСВ Ајндховен, а „Редси“ победиле. Таа година Ливерпул бил поразен 1:2 од Милан во финале Лиге шампиони.
После месеци нагаѓањеа=, Маскерано потпишал четворогодишен договор со Ливерпул кој го поврзувал сè до 2012 година. Се претпоставува дека договорот чинел околу 18.000.000 фунти Прв погодок во Премиер лига Хавиер го постигнал против Рединг во март 2008.
Репрезентација
За аргентинска репрезентациа дебитрал 2003 година. На Олимпијскиите игри 2004 и 2008 освоил златна медаља. Капитенската трака во репрезентацијата ја преземал крајот на 2009 Од Хавијер Занети.
Надворешни врски
| wikispecies = | wiktionary = | wikiversity = | wikibooks = | wikisource = | wikiquote = | wikinews = Хавиер Маскерано }}
Ал Саид (јахта)
Ал Саид е луксузна јахта во сопственост на султанот на Оман. Јахтата била нарачана да биде направена во 2006 година, од страна на Лирсен. Бродот бил со кодовно име „Проект Сончоглед“ за време на изградбата. Ал Саид бил пуштен од бродоградилиштето Лирсен, во септември 2007 година и во моментот на нејзиното лансирање, таа била втора најдолга јахта во светот. Јахтата била завршена во наредните месеци и била предадена на нејзините сопственици во 2008 година.
Воскресение Христово (Фабержеово јајце)
Воскресение Христово јајцето е со скапоцени камења кварц камен кристал и се верува дека било направено од страна на Мајкл Перкин под надзор на рускот златар Петар Карл Фаберже некаде пред 1899 година. Долго време се смета за посебно Фаберже јајце, и со тоа се претпоставува дека на јајцето воскресение, всушност му недостасува изненадување од ренесансата јајце.
Јајцето го отсликува Исусовото воскресение, и тоа е само Фаберже јајце кое експлицитно се повикува на Велигден
Историја
Јајцето Воскресение го носи знакот на Мајкл Перкин и покажува дека тоа е направено во Санкт Петербург пред 1899 година.
Долго време се сметало дека Фаберже јајцето, е признато како такво од водечките експерти Фаберже, и тоа не го носи инвативниот број. Се претпоставува дека од страна на Кристофер Форбс, на јајцето Воскресение му недостасува изненадување од ренесанса Фаберже јајце, како што совршено се вклопува искривување на лушпата на јајцето, и има слична декорација во енамел врз основата, и се одликува со бисер, кој е наведен во фактурата за јајце ренесансата, но не е присутна на тоа јајце.
Јајцето Воскресение било купено во 1922 година од страна на дилер на уметност во Лондон, а потоа продадени на Кристи во 1934 година во сопственост на лородот Грантсхестер, што било купено од страна на делери на уметност на Менхетен Ла Виеле Русие. Во 1978 година, Ла Виеле Русие преговара за приватна продажба на јајцето Воскресение како прво кокошка јајце на Форбс колекција.
Во 2004 година, јајцето беше продадено како дел од колекцијата на Форбс на Виктор Векселберг. Тој ги купил деветте кралски велигденски јајца, како дел од колекцијата, за речиси 100 милиони долари. Јајцето сега е сместено во Векселберт Фаберже музеј во Санкт Петербург, Русија.
Поврзано
==Наводи=
519 п.н.е.
519 п.н.е. — година според општоприфатениот календар. Тоа била 519. година пред новата ера, 519. од првиот милениум п.н.е., 19. од 6 век п.н.е. и последна од 510-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4989 и 4990 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4231 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3241 и 3242 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 234.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 519 година се протега во 2117 и 2118, додека според второто гледиште, годината трае во текот на 2177 и 2178 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 24. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1175 и 1174 исламска година пред хиџра.
519 п.н.е. — година според општоприфатениот календар. Тоа била 519. година пред новата ера, 519. од првиот милениум п.н.е., 19. од 6 век п.н.е. и последна од 510-тите п.н.е.
NGC 3977
NGC 3977 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3977 се споменува и како NGC 3980, UGC 6909, MCG 9-20-34, CGCG 269-17.
Откривање
Објектот е откриен на 14 април 1789 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3977 е од видот Sab. Видливиот сјај со голо око изнесува 13,4 m, а оној во рамките на интервалот од минималната до максималната честота 14,2 m, додека површинскиот сјај изнесува 14,3 m/лм2. NGC 3977 има привидни димензии од 1,5' х 1,4'.
Астрономски податоци
Објектот е од епохата Ј2000.0. Положбениот агол на објектот е во износ од 9°.
Други поделби
Проучување на NGC 3977 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 37497. Во рамките на атласот на длабокото небо, Уранометрија 2000.00, објектот припаѓа на групата означена со бројот 47; додека во Каталогот на основни ѕвезди (GSC) е групиран под бројот 3836. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1389.
Лукаш Вишњовски
Лукаш Вишњовски (Łukasz Wiśniowski; р. ) — полски професионален друмски велосипедист, кој вози за UCI World Tour екипата.
Возел на Светското друмско првенство. Бил именуван во почетниот состав за Џиро д’Италија 2016. Во август 2016 година, Вишњовски потпишал со за сезоната 2017.
Мис Бикини на Универзумот
Мис Бикини на Универзумот е избор на убавици со најубаво тело. Секоја година најубавите девојки од универзумот му се придружуваат на изборот. Најпознат победник е Дијана Старкова од Украина. Таа беше крунисана 2003 година и стана меѓународен супермодел за многу кратко време.
Мис Бикини на Универзумот 2009
Мис Бикини на Универзумот за 2009. година се одржуваше од 30.септември до 6.октомври 2009. во југозападната кинеска автономна област Гуанџи Жуанг. Планирано е да се направи модна „Т“ писта долга 209 метри со што би се влегло во Гинисовата Книга на Рекорди. Темата на настанов е „Убавината на Бејхај“.
Мис Бикини на Универзумот 2005
Мисот на Македонија, Марјана Станојковска, беше крунусана за „Мис Бикини на Универзумот“ во завршницата на изборот за „Мис Бикини на Универзумот“ во Бејхај, познато летно одморалиште во југозападната кинеска Автономна Област Гуанџи Жуанг, на 30 јули 2005. Маријана има завршено уметност во Средното Уметничко Училиште „Лазар Личеноски“ во Скопје. Таа се занимава и со манекенство. Работи за скопската агенција „Моделс Ин“.
Мисот на Турција, Дениз Сирин, и Мисот на Русија, Олга Шилованова беа првата и втората придружничка на Марјана.
Павле I (Русија)
Павле I Петрович (руски: Па́вел I Петро́вич) бил император на Русија во периодот од 1796 до 1801 од династијата Холштаин-Готорп-Романов. Павле станал император по смртта на својата мајка Екатерина II во ноември 1796 година. Во текот на првата година од своето владеење, тој поништил многу мерки кои биле донесени во времето на својата мајка. Армијата, која била испратена во борба против Иран била повторно вратена, а татко му Петар III, бил погребан во Петропавловската катедрала.
Животопис
Павле станал цар кога починала Катерина Велика на 5 ноември 1796 година. Се зборувало дека Катерина оставила тестамент според кој Павле бил исклучен од можните нејзини наследници и дека одредила цар да биде Александар I. Поради ова, Павле тргнал кон пронаоѓање на тестаментот и негово уништување. По крунисувањето за цар, еден од првите закони кои ги донел Павле било начинот околу наследувањето на престолот.
Во првите години од своето владеење поништил многу закони кои биле донесени од неговата мајка, а својот татко Петар III го погребал со големи почести, а исто така и ја сопрел подготовката за напад на Персија. По заземањето на Малта од страна на Наполеон Бонапарт, Малтешкиот ред свое живеалиште нашло во Русија.
Поради својата агресивна политика, тој стекнал многу непријатели. Против него била организирана завера од страна на гувернерот на Петербург, Петар Пален. Така, на 11 март 1801 година бил извршен атентат врз царот.
Ренесанса
Постои општ, но не и неоспорен, консензус дека ренесансата започнала во Фиренца, Тоскана во XIV век. Различни теории се предложени за да одговараат на нејзиното потекло и нејзините одлики, фокусирајќи се на мноштво фактори вклучувајќи ги социјалните и граѓанските проблеми во Фиренца во тоа време; нејзината политичка структура; покровителството на нејзиното најдоминантно семејство, Медичи; и миграцијата на грчки школари и текстови во Италија проследувајќи го Падот на Цариград од рацете на Османлиите.
Ренесансата има долга и сложена историографија, а има и многу дебатирање помеѓу историчарите околу користеноста на Ренесанса како поим и како историско претставување. Некои се прашуваат дали ренесансата била воопшто културен „напредок“ од средниот век и ја гледаат како период на песимизам и носталгија за антиката, додека други се фокусираат на наизменичното менување помеѓу двете ери. Навистина, некои бараат крај на употребата на поимот, кои тие го гледаат како производ на презентизмот – употребата на историјата за да се полноважат и глорификуваат модерни идеали. Зборот Ренесанса е користен и за опишување други историски и културни движења, како каролиншката ренесанса и ренесансата на XII век.
Преглед
Ренесансните мислители во европските монашки библиотеки и кај разурнатата Византиско Царство барале литературни, историски и говорнички антички текстови, обично напишани на латински или старогрчки, многу од кои се изгубени. Всушност, овој нов фокус на ренесансните школари е тоа што ги разликува од средновековните школари на ренесансата на XII век кои се фокусирале на изучување грчки и арапски дела за природните науки, филозофијата и математиката, наместо да изучуваат текстови од културно значење. Ренесансните хуманисти не го одбивале христијанството; сосем спротивно, многу од најдобрите ренесансни дела се посветени на христијанството, а црквата има заштитено многу од ренесансната уметност. Сепак, дошло до суптилен пресврт поради начинот на кој интелектуалците и приоѓале на религијата, што се рефлектирало во многу културни полиња. Поради тоа, многу грчко-христијански дела, вклучувајќи го грчкиот Нов завет, биле донесени назад од Византија во Западна Европа, што ги ангажирало западните школари за првпат од доцната антика. Оваа нова ангажираност со грчко-христијанските дела, a особено враќањето на оригиналниот грчки од Новиот завет поткрепено од хуманистите Лоренцо Вала и Еразмо Ротердамски, ќе помогне за проширување на патот за протестантската реформација.
Некои уметници како Мазачо тежнееле да ја прикажуваат човечката форма пореалистично, развивајќи техники со кои поприродно ја прикажувале перспективата и светлото. Политичките филозофи, како добро познатиот Николо Макијавели, се стремеле да го прикажат политичкиот живот каков што навистина бил, за да се разбере рационално. Критички придонес за италијанската ренесанса дал хуманистот Пико дела Мирандола, со пишување на неговиот познат текст De hominis dignitate (Говор за достоинството на човекот, 1486), кој е составен од низа тези за филозофијата, природната мисла, вербата и магијата одбранени од секој противник. Покрај учењето на класичниот латински и грчки јазик, ренесансните писатели во голема мера почнале да ги користат своите народни јазици; комбинирано со воведувањето на печатарството, на многу луѓе им се овозможува достап до книги, особено Библијата.
Сè на сè, ренесансата може да се види како обид на интелектуалците да го учат и подобрат секуларното и световното, двете преку оживувањето на антиката и необичниот начин на размислување. Некои школари, како Родни Старк, ја кочат ренесансата како заслуга на раните иновации на италијанските градови-држави во доцниот среден век, кои се придружени од подготвена влада, христијанството и раѓањето на капитализмот. Оваа анализа расправа дека, додека големите европски држави (Франција и Шпанија) биле апсолутистички монархии, останатите биле под директна контрола на црквата, независните држави-републики на Италија ги презеле начелата на капитализмот изведени на свештенските сталежи и започнале огромна комерцијална револуција која ја наследила и финансирала ренесансата.
Хуманизам
На некој начин хуманизмот не бил филозофија, туку метод на учење. Како контраст на средновековната схоластика, која се фокусира на решавање противречности помеѓу авторите, хуманистите проучуваат антички текстови во оригинална форма и ги оценуваат низ комбинација од образложување и емпириски доказ. Хуманистичкото образование било засновано на програма од 'Studia Humanitatis', учење за петте хуманистички полиња: поезија, граматика, историја, етика и реторика. Иако повеќе историчари повеќепати се обиделе да го дефинираат хуманизмот попрецизно, повеќето се имаат одлучено со една „нецелосна дефиниција... движењето за повраќање, толкување и асимилирање на јазикот, книжевноста, учењето и вредностите на Стара Грција и Рим“. Над сè, хуманистите го нарекуваат „генијалноста на човекот ... единствената и исклучителна способност на човечкиот ум.“
Хуманистичките школари го обликувале интелектуалниот пејзаж низ раниот модерен период. Политички филозофи како Николо Макијавели и Томас Мор (1478 – 1535) ги оживеале идеите на грчките и римските мислители и ги примениле во критики за современата влада. Придонесот на Макијавели, во погледот на Исаија Берлин е всушност судбоносен пробив во западната политичка мисла доделувајќи единствено образложување на политиката и вербата што веројатно го прави татко на општествените науки.
Адонис (брод од 1874 година)
Адонис бил дрвена бригантина изградена на Џервисовиот Залив, Нов Јужен Велс. Таа била потоната на 22 декември 1889 година, на околу 24 км јужно од Крауди Хед, кога таа протекувала додека носела јаглен помеѓу Волонгонг и реката Ричмонд.
Бариум сулфат
Бариум сулфат е неорганско соединение со хемиска формула BaSO4. Тоа е бела кристална цврста материја која е без мирис и нерастворлива во вода. Се јавува како минерал барит, кој е главен комерцијален извор на бариум и материјали подготвени од него. Белиот непроѕирен изглед и неговата висока густина се искористени во неговите главни примени.